Diversi, fil-mewġa ta' bidliet li rajna wara l-waqgħa tal-Ħajt ta' Berlin, ipproklamaw li ladarba kien spiċċa l-Komuniżmu Sovjetiku, kien miegħu wkoll il-Marxsiżmu. Kien hemm min wasal biex jiddikjara li l-istorja spiċċat, u issa d-dinja ser tkun immexxija mill-mudell ta' kapitaliżmu liberali. Min kellu, jew għandu raġun inkunu nafu iktar 'il quddiem. Imma ċertament, persuni fi ħdan il-Partit Laburista fil-Gvern ħadu dan bħala t-triq il-ġdida tagħhom. Il-politika tallum hija fi ħdan abbandun ta' dak li ħadem, jew dak li kienu. Il-programm politiku? Wieħed jistaqsi: fil-konfużjoni interna tallum, x'linja politika għandu sewwasew il-partit li għandu fuqu r-responsabbiltà tal-poter? Ma hemmx wisq li għadom jemmnu li l-partit baqa' wieħed li jista' jsejjaħ lilu nnifsu 'soċjalista'. Dan anke jekk, fuq livell Ewropew, huwa parti minn dik il-familja politika. Il-linja hija waħda li abbandunat, kważi kompletament, il-ġustizzja soċjali. Abbandunat is-sejħa tal-batut. Abbandunat it-tkabbir intelliġenti u personalizzat tal-"welfare state". Mhux kulħadd jgħix f'dan Nifhmu li diversi ma jistgħux jgħixu ġewwa dan il-ġisem li ma jagħrfux. Nifhmu li fl-elezzjoni lejn kap ġdid tal-partit, dan ser iqum mill-ġdid. Però, iktar minn hekk, qed naraw kif persuni li kienu, u għadhom Marxsisti, forsi wkoll segwaċi ta' Lenin, qed jitkellmu u jaġixxu. Hemm affermazzjonijiet interni li mingħajr diffikultà jfakkruna f'dak li Jeremy Corbyn jirrappreżenta fir-Renju Unit. Dikjarazzjonijiet li waqfu diversi li ma jistgħux jemmnu li hemm min irid idaħħalna f'xi forma ta' ġlieda ta' klassi, fejn il-proletarjat li m'għadux jirrappreżenta ser imexxihom f'xi ġlieda kontra l-borgeżija l-ġdida. Le, ma kienx hemm rinkarnazzjoni tal-profeta bibliku Mosè. L-għajn għal għajn u sinna għal sinna erġajna smajnihom f'kuntest li proprju ma jinftehimx. M'aħniex fi żmien it-Testment l-Antik, għalkemm jista' jkun hemm min jaħseb li hemm min għadu hemm. Hemm bżonn spjegazzjoni. Dan, jekk kemm-il darba wieħed jistaqsi, lejn min, u għal liema kuntest dan jista' japplika? L-ewwel: il-Partit Nazzjonalista ddikjara, mill-bidu tal-kampanja elettorali preżenti, li ma rridux diskors, aġir li b'xi mod jeħduna biex niżirgħu l-mibgħeda f'soċjetà mkissra fil-valuri. It-tieni: mhux biss, imma x'għadu politiku aħna, jekk, kif qed jgħidu tal-istess partit, ser ikaxkru kollox? Vuċijiet, spettri mill-passat? Kien hemm żmien meta, fi ħdan il-familja Soċjalista, kien hemm ideat ċari u iktar moderati. Kien hemm punti li kien hemm konverġenza magħna, li konna u għadna Demokratiċi Nsara. Biss, illum, dawk l-ideat ġew kompletament mitluqa u m'għadhomx jinstemgħu. M'għadniex nisimgħu, kif kienu jgħidu: " M'għadniex nisimgħu b'politika li tħares li tipproteġi 'l-bniedem u l-klassi tal-ħaddiem. Gvern jiġi, u kif rajna u nibqgħu naraw, imur. Jista' jittama li jdum ħafna. Jista' jimmaġina li huwa destinat jidħol fl-annali tal-eternità, imma hemm pendlu normali li jirbaħ. L-amministrazzjoni preżenti telgħet bi programm li huwa bażat fuq kunċett liberalista u materjalista tal-Istat, mhux Marxsista. Wieħed li qabad forom żbaljati ta' konvenjenza, klijenteliżmu u, sfortunatament, korruzzjoni. Dawn m'humiex pedamenti sodi għall-futur. Huma djar li, ma' l-ewwel maltemp, ser jaqgħu. Korruzzjoni u ġustizzja soċjali Ġejna kritikati, u ser nibqgħu niġu, fuq kemm suppost aħna ħżiena u ma nafux x'aħna nagħmlu. Kemm ma nafux niktbu bil-lingwa nazzjonali. Imma hemm punti li dan il-Gvern anqas jazzarda jipprova jikkonvinċi l-kontra, għax jaf li ma jitwemminx. L-ewwel: ħadd ma jista' jemmen li l-partit għadu wieħed jemmen fis-Soċjaliżmu. It-tieni: li qed jieħu l-miżuri t-tajba biex jgħin lil min huwa minn taħt, bħal min qed imiss mal-ħajja togħla, min qed isib li ma jistax ilaħħaq mal-kirjiet li splodew, min m'għandux pensjoni adegwata, min qiegħed ikollu jixtri l-mediċina għax dik tal-Gvern hija rħisa u qed tagħmel il-ħsara. It-tielet: li ma hawnx korruzzjoni qawwija f'kollox. Jista' xi ħadd imeri dan? Ċertament li le.
Spiċċaw l-ispettri tal-Marxsiżmu?